# Eiropas Savienības C 418A/2021

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 418A |
| | |
| Izdevums latviešu valodā | Informācija un paziņojumi | 64. gadagājums2021. gada 15. oktobris |

ISSN 1977-0952

Eiropas Savienības

Oficiālais Vēstnesis

C 418A

Izdevums latviešu valodā

Informācija un paziņojumi

64. gadagājums2021. gada 15. oktobris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2021/C 418 A/01 | Eiropas Ķimikāliju aģentūra (ECHA) – Sludinājums par izpilddirektora vakanci (pagaidu darbinieks – AD 14 pakāpe) – COM/2021/20069 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2021/C 418 A/01

Eiropas Ķimikāliju aģentūra (ECHA) – Sludinājums par izpilddirektora vakanci (pagaidu darbinieks – AD 14 pakāpe) – COM/2021/20069

ECHA

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 15.10.2021 | LV | Eiropas Savienības Oficiālais Vēstnesis | CA 418/1 |
| --- | --- | --- | --- |

15.10.2021

LV

Eiropas Savienības Oficiālais Vēstnesis

CA 418/1

---

Eiropas Ķimikāliju aģentūra (ECHA)

Sludinājums par izpilddirektora vakanci

(pagaidu darbinieks – AD 14 pakāpe)

COM/2021/20069

(2021/C 418 A/01)

Par mums

Eiropas Ķimikāliju aģentūrai (ECHA), ko izveidoja 2007. gada 1. jūnijā saskaņā ar REACH regulu un kas atrodas Somijā, Helsinkos, ir svarīga nozīme, lai nodrošinātu augstu cilvēka veselības un vides aizsardzības līmeni, tostarp lai sekmētu vielu bīstamības novērtēšanai paredzētu alternatīvu metožu izstrādi, kā arī nodrošinātu vielu brīvu apriti iekšējā tirgū, turklāt veicinot konkurētspēju un inovāciju.

ECHA īsteno šādus tiesību aktus:

REACH (1) regula attiecas uz ķimikāliju reģistrēšanu, vērtēšanu, licencēšanu un ierobežošanu. Tā stājās spēkā 2007. gada 1. jūnijā. Ar to tika racionalizēts un uzlabots agrākais ķimikāliju tiesiskais regulējums Eiropas Savienībā. REACH regulas 75. līdz 111. pantā ir noteikumi par aģentūras darbību un aprakstīti tās uzdevumi.

CLP (2) regula ir par ķīmisko vielu klasifikāciju, marķēšanu un iepakošanu. Tā stājās spēkā 2009. gada 20. janvārī. Aģentūras uzdevumi ir aprakstīti regulas 50. pantā.

BPR (3) regula, kas stājās spēkā 2013. gadā, attiecas uz biocīdu laišanu tirgū un lietošanu. Biocīdus izmanto, lai aizsargātu cilvēkus, dzīvniekus, materiālus vai izstrādājumus pret tādiem kaitīgiem organismiem kā baktērijas vai kaitēkļi, iedarbojoties aktīvajām vielām, kuras ir biocīda sastāvā. BPR regulas 74. pantā ir noteikumi par aģentūras uzdevumu.

PIC (4) jeb iepriekš norunātas piekrišanas regula stājās spēkā 2014. gadā un regulē bīstamo ķīmisko vielu importu un eksportu. Tā uzliek pienākumus uzņēmumiem, kas vēlas eksportēt šīs ķīmiskās vielas uz ārpussavienības valstīm. Ar to Eiropas Savienības teritorijā tiek īstenota Roterdamas konvencija par iepriekš norunātas piekrišanas procedūru attiecībā uz dažām bīstamām ķīmiskām vielām un pesticīdiem starptautiskajā tirdzniecībā. BPR regulas 6. pantā ir minēti uzdevumi, kas jāveic aģentūrai.

Aģentūrai ir uzticēti arī īpaši uzdevumi Atkritumu pamatdirektīvā (5), Regulā par noturīgiem organiskajiem piesārņotājiem (6) un Dzeramā ūdens direktīvā (7).

Eiropas Komisija 2020. gada 14. oktobrī publicēja ilgtspēju sekmējošu ķimikāliju stratēģiju (8). Tā ir daļa no ES nulles piesārņojuma ieceres, kas ir viena no galvenajām saistībām Eiropas zaļajā kursā. Paredzams, ka ilgtspēju sekmējošas ķimikāliju stratēģijas īstenošana ietekmēs ECHA lomu un tās pilnvaras.

Plašāka informācija pieejama šajā tīmekļa vietnē:

http://www.ECHA.europa.eu/

Piedāvātais amats

Izpilddirektors ir ECHA likumīgais pārstāvis un veido aģentūras sabiedrisko tēlu, kā arī atskaitās ECHA valdei, kas izveidota saskaņā ar Regulas (EK) Nr. 1907/2006 par aģentūras izveidi 78. pantu. Izpilddirektors vadīs un pārvaldīs ECHA un uzņemsies vispārēju atbildību par aģentūras darbībām, nodrošinot, ka ECHA sasniedz noteiktos mērķus.

Izpilddirektors ir pilnīgi neatkarīgs pienākumu izpildē, neskarot jautājumus, kas ir Komisijas un valdes kompetencē.

Izpilddirektors būs atbildīgs par savu pienākumu izpildi, kas izklāstīti Regulas (EK) Nr. 1907/2006 83. pantā, un jo īpaši tie paredz šādus pienākumus:

| — | īstenot aģentūras darba vadību ikdienā (aģentūras budžets 2021. gadā ir aptuveni 113 miljoni euro, un tajā strādā 621 darbinieks), |
| --- | --- |

—

īstenot aģentūras darba vadību ikdienā (aģentūras budžets 2021. gadā ir aptuveni 113 miljoni euro, un tajā strādā 621 darbinieks),

| — | pārvaldīt ECHA saskaņā ar REACH regulā ietvertajiem noteikumiem par aģentūru, spēkā esošajiem tiesību aktiem un aģentūras valdes lēmumiem, |
| --- | --- |

—

pārvaldīt ECHA saskaņā ar REACH regulā ietvertajiem noteikumiem par aģentūru, spēkā esošajiem tiesību aktiem un aģentūras valdes lēmumiem,

| — | uzņemties vispārēju atbildību par ECHA personāla efektīvu un lietpratīgu pārvaldību, veicināt labu komandas darbu un veidot pozitīvu darba vidi, |
| --- | --- |

—

uzņemties vispārēju atbildību par ECHA personāla efektīvu un lietpratīgu pārvaldību, veicināt labu komandas darbu un veidot pozitīvu darba vidi,

| — | pārvaldīt visus aģentūras resursus, kas vajadzīgi tās struktūru darbībai, tostarp gādāt par atbilstoša zinātniskā un tehniskā atbalsta pieejamību, |
| --- | --- |

—

pārvaldīt visus aģentūras resursus, kas vajadzīgi tās struktūru darbībai, tostarp gādāt par atbilstoša zinātniskā un tehniskā atbalsta pieejamību,

| — | sagatavot ECHA stratēģiju un darba programmu projektus un ziņot valdei par to virzību un politikas noteikšanas procedūrām, |
| --- | --- |

—

sagatavot ECHA stratēģiju un darba programmu projektus un ziņot valdei par to virzību un politikas noteikšanas procedūrām,

| — | ziņot par valdes pieņemto darba programmu un lēmumu īstenošanu, |
| --- | --- |

—

ziņot par valdes pieņemto darba programmu un lēmumu īstenošanu,

| — | sekretariāta nodrošinājumu valdei, |
| --- | --- |

—

sekretariāta nodrošinājumu valdei,

| — | uzņemties vispārēju atbildību par ECHA uzticēto uzdevumu izpildi, tostarp uzraudzīt aģentūras iekšējās kontroles un vadības sistēmu kvalitāti, |
| --- | --- |

—

uzņemties vispārēju atbildību par ECHA uzticēto uzdevumu izpildi, tostarp uzraudzīt aģentūras iekšējās kontroles un vadības sistēmu kvalitāti,

| — | sagatavot un izpildīt ECHA budžetu saskaņā ar Finanšu pamatregulu (9) attiecībā uz aģentūrām un nodrošināt efektīvu budžeta pārvaldību saskaņā ar pareizas finanšu pārvaldības principu, |
| --- | --- |

—

sagatavot un izpildīt ECHA budžetu saskaņā ar Finanšu pamatregulu (9) attiecībā uz aģentūrām un nodrošināt efektīvu budžeta pārvaldību saskaņā ar pareizas finanšu pārvaldības principu,

| — | uzņemties vispārēju atbildību par ECHA finanšu lietām, kas cita starpā ietver galīgo pārskatu un lēmumu par finansējumu sagatavošanu, |
| --- | --- |

—

uzņemties vispārēju atbildību par ECHA finanšu lietām, kas cita starpā ietver galīgo pārskatu un lēmumu par finansējumu sagatavošanu,

| — | pārstāvēt ECHA un sazināties ar visām ieinteresētajām personām un sabiedrību jautājumos, kas ietilpst aģentūras atbildības jomā, |
| --- | --- |

—

pārstāvēt ECHA un sazināties ar visām ieinteresētajām personām un sabiedrību jautājumos, kas ietilpst aģentūras atbildības jomā,

| — | nodrošināt sadarbību ar Eiropas Komisiju, Eiropas Parlamentu un dalībvalstīm, kā arī ar dalībvalstu kompetentajām iestādēm un ES aģentūrām, kas veic līdzīgus uzdevumus kā ECHA, |
| --- | --- |

—

nodrošināt sadarbību ar Eiropas Komisiju, Eiropas Parlamentu un dalībvalstīm, kā arī ar dalībvalstu kompetentajām iestādēm un ES aģentūrām, kas veic līdzīgus uzdevumus kā ECHA,

| — | nodrošināt, lai aģentūras atzinumus pieņemtu Savienības tiesību aktos noliktos termiņos, |
| --- | --- |

—

nodrošināt, lai aģentūras atzinumus pieņemtu Savienības tiesību aktos noliktos termiņos,

| — | nodrošināt pienācīgu koordināciju starp aģentūras komitejām. |
| --- | --- |

—

nodrošināt pienācīgu koordināciju starp aģentūras komitejām.

Prasības (atlases kritēriji)

Piemērotajam kandidātam jābūt izcilam un dinamiskam profesionālim, kurš atbilst šādiem atlases kritērijiem.

a)   Vadības prasmes:

| — | spējas vadīt tādu lielu organizāciju kā ECHA gan stratēģiskā, gan darbības pārvaldības līmenī, |
| --- | --- |

—

spējas vadīt tādu lielu organizāciju kā ECHA gan stratēģiskā, gan darbības pārvaldības līmenī,

| — | teicamas spējas izstrādāt un īstenot stratēģisku redzējumu, izvirzīt mērķus un motivēt un vadīt darbiniekus daudzkultūru, daudz valodu un daudzdisciplīnu vidē, |
| --- | --- |

—

teicamas spējas izstrādāt un īstenot stratēģisku redzējumu, izvirzīt mērķus un motivēt un vadīt darbiniekus daudzkultūru, daudz valodu un daudzdisciplīnu vidē,

| — | ļoti laba lēmumu pieņemšanas prasme, tostarp spēja pieņemt lēmumus par sarežģītiem jautājumiem un neparedzētos un mainīgos apstākļos, |
| --- | --- |

—

ļoti laba lēmumu pieņemšanas prasme, tostarp spēja pieņemt lēmumus par sarežģītiem jautājumiem un neparedzētos un mainīgos apstākļos,

| — | pierādīta pieredze budžeta, finanšu un cilvēkresursu pārvaldībā lielā organizācijā valsts, Eiropas un/vai starptautiskā mērogā, |
| --- | --- |

—

pierādīta pieredze budžeta, finanšu un cilvēkresursu pārvaldībā lielā organizācijā valsts, Eiropas un/vai starptautiskā mērogā,

| — | skaidrs redzējums, kā veicināt ECHA uzdevumu izpildi, radot ieguvumus cilvēka veselībai un videi, kā arī sekmējot jauninājumus un konkurētspēju, un kā īstenot aģentūras pamatprincipus – atvērtību, pārredzamību, neatkarību un zinātnisko izcilību. |
| --- | --- |

—

skaidrs redzējums, kā veicināt ECHA uzdevumu izpildi, radot ieguvumus cilvēka veselībai un videi, kā arī sekmējot jauninājumus un konkurētspēju, un kā īstenot aģentūras pamatprincipus – atvērtību, pārredzamību, neatkarību un zinātnisko izcilību.

b)   Speciālista prasmes un pieredze:

| — | labas zināšanas par veselību, vidi, patērētājiem, inovāciju un Eiropas ķimikāliju likumdošanas iekšējā tirgus aspektu, |
| --- | --- |

—

labas zināšanas par veselību, vidi, patērētājiem, inovāciju un Eiropas ķimikāliju likumdošanas iekšējā tirgus aspektu,

| — | pieredze un prakse vienā vai vairākās šādās jomās: cilvēka veselības un/vai vides aizsardzība, ķīmisko vielu riska novērtēšana. Ideālā gadījumā šai pieredzei jābūt iegūtai valsts, Eiropas mēroga vai starptautiskā organizācijā, |
| --- | --- |

—

pieredze un prakse vienā vai vairākās šādās jomās: cilvēka veselības un/vai vides aizsardzība, ķīmisko vielu riska novērtēšana. Ideālā gadījumā šai pieredzei jābūt iegūtai valsts, Eiropas mēroga vai starptautiskā organizācijā,

| — | ļoti laba izpratne par Eiropas Savienības aģentūrām, iestādēm, to darbību un mijiedarbību. |
| --- | --- |

—

ļoti laba izpratne par Eiropas Savienības aģentūrām, iestādēm, to darbību un mijiedarbību.

c)   Personiskās īpašības:

| — | spēja efektīvi un brīvi, pārskatāmā un atklātā veidā komunicēt ar ieinteresētajām personām, sabiedrību, Eiropas, starptautiskajām, valstu un vietējām iestādēm, starptautiskajām organizācijām, presi u. tml., |
| --- | --- |

—

spēja efektīvi un brīvi, pārskatāmā un atklātā veidā komunicēt ar ieinteresētajām personām, sabiedrību, Eiropas, starptautiskajām, valstu un vietējām iestādēm, starptautiskajām organizācijām, presi u. tml.,

| — | nopietna pieredze starptautisku sarunu risināšanā, |
| --- | --- |

—

nopietna pieredze starptautisku sarunu risināšanā,

| — | teicamas savstarpējo attiecību veidošanas prasmes un spējas uzturēt pienācīgas attiecības ar ES aģentūrām, iestādēm un dalībvalstu kompetentajām iestādēm. |
| --- | --- |

—

teicamas savstarpējo attiecību veidošanas prasmes un spējas uzturēt pienācīgas attiecības ar ES aģentūrām, iestādēm un dalībvalstu kompetentajām iestādēm.

Prasības kandidātiem (piemērotības prasības)

Kandidātus atlases posmam izvēlēsies, tikai pamatojoties uz atbilstību turpmāk norādītajām formālajām prasībām, kam jābūt izpildītām pieteikumu iesniegšanas termiņā.

| — | Valstspiederība: kandidātiem jābūt Eiropas Savienības dalībvalsts pilsoņiem/ |
| --- | --- |

—

Valstspiederība: kandidātiem jābūt Eiropas Savienības dalībvalsts pilsoņiem/

| — | Akadēmiskais grāds vai diploms: kandidātiem jābūt:






  — | vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz četri gadi, |
| --- | --- | --- |

—

Akadēmiskais grāds vai diploms: kandidātiem jābūt:

—

vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz četri gadi,

| — | vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz vienu gadu ilgai darba pieredzei, ja parastais studiju ilgums augstākās izglītības iestādē ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk). |
| --- | --- |

—

vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz vienu gadu ilgai darba pieredzei, ja parastais studiju ilgums augstākās izglītības iestādē ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk).

| — | Darba pieredze: kandidātiem jābūt vismaz 15 gadu ilgai pēcdiploma darba pieredzei (10), kas atbilst iepriekš minētajai kvalifikācijai. Vismaz pieciem gadiem no šīs darba pieredzes jābūt iegūtai jomā, kas saistīta ar aģentūras aktivitātēm. |
| --- | --- |

—

Darba pieredze: kandidātiem jābūt vismaz 15 gadu ilgai pēcdiploma darba pieredzei (10), kas atbilst iepriekš minētajai kvalifikācijai. Vismaz pieciem gadiem no šīs darba pieredzes jābūt iegūtai jomā, kas saistīta ar aģentūras aktivitātēm.

| — | Pieredze vadošā amatā: vajadzīga vismaz piecus gadus ilga pēcdiploma darba pieredze, kas gūta augsta līmeņa vadītāja amatā (11) piedāvātajam amatam atbilstošā jomā. |
| --- | --- |

—

Pieredze vadošā amatā: vajadzīga vismaz piecus gadus ilga pēcdiploma darba pieredze, kas gūta augsta līmeņa vadītāja amatā (11) piedāvātajam amatam atbilstošā jomā.

| — | Valodas: kandidātiem jābūt ļoti labām Eiropas Savienības vienas oficiālās valodas prasmēm (12) un pietiekamām citas oficiālās valodas prasmēm. Interviju laikā atlases komisijas pārbaudīs, vai kandidāti atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā. |
| --- | --- |

—

Valodas: kandidātiem jābūt ļoti labām Eiropas Savienības vienas oficiālās valodas prasmēm (12) un pietiekamām citas oficiālās valodas prasmēm. Interviju laikā atlases komisijas pārbaudīs, vai kandidāti atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā.

| — | Vecuma ierobežojums: kandidātam pieteikumu iesniegšanas termiņa beigās ir jāspēj pabeigt pilnu piecu gadu pilnvaru termiņu pirms pensijas vecuma sasniegšanas. Eiropas Savienības pagaidu darbiniekiem pensijas vecumu definē kā vecumu tā mēneša beigās, kurā darbinieks sasniedz 66 gadu vecumu (skatīt Eiropas Savienības Pārējo darbinieku nodarbināšanas kārtības (13) 47. pantu). |
| --- | --- |

—

Vecuma ierobežojums: kandidātam pieteikumu iesniegšanas termiņa beigās ir jāspēj pabeigt pilnu piecu gadu pilnvaru termiņu pirms pensijas vecuma sasniegšanas. Eiropas Savienības pagaidu darbiniekiem pensijas vecumu definē kā vecumu tā mēneša beigās, kurā darbinieks sasniedz 66 gadu vecumu (skatīt Eiropas Savienības Pārējo darbinieku nodarbināšanas kārtības (13) 47. pantu).

Atlase un iecelšana amatā

Direktoru iecels amatā ECHA valde, pamatojoties uz Eiropas Komisijas sniegto kandidātu sarakstu.

Lai izveidotu šo kandidātu sarakstu, Eiropas Komisija rīko atlasi saskaņā ar tās atlases un darbā pieņemšanas procedūrām (skatīt dokumentu par politiku saistībā ar augstākā līmeņa ierēdņiem (14)).

Šajā atlases procedūrā Eiropas Komisija izveido priekšatlases komisiju. Šī komisija izvērtē visus pieteikumus, veic sākotnējo piemērotības pārbaudi un noskaidro kandidātus, kuru profils vislabāk atbilst iepriekš minētajiem atlases kritērijiem un kurus var aicināt uz interviju ar priekšatlases komisiju.

Pēc šīm intervijām priekšatlases komisija izdara secinājumus un ierosina sarakstu ar kandidātiem, kurus aicināt uz turpmākām intervijām ar Eiropas Komisijas Padomdevēju komiteju darbā iecelšanas jautājumos (CCA). Ņemot vērā priekšatlases komisijas secinājumus, CCA lemj, kurus kandidātus aicināt uz interviju.

Uz interviju ar CCA uzaicinātie kandidāti pavada vienu dienu vadītāju vērtēšanas centrā, kur viņus vērtē ārējie darbā pieņemšanas konsultanti. Pamatojoties uz intervijas un vērtēšanas centra pārbaudījumu rezultātiem CCA sastāda sarakstu ar tiem kandidātiem, kurus tā uzskata par piemērotiem Eiropas Ķimikāliju aģentūras izpilddirektora amatam.

CCA sarakstā iekļautos kandidātus intervēs Komisijas loceklis(-ļi), kas atbild par to ģenerāldirektorātu, kurš ir atbildīgs par attiecībām ar aģentūru (15).

Pēc šīm intervijām Eiropas Komisija izveido piemērotāko kandidātu sarakstu, kuru dara zināmu Eiropas Ķimikāliju aģentūras valdei. Valde var nolemt intervēt kandidātus, pirms iecelt izpilddirektoru no Komisijas sniegtā kandidātu saraksta. Iekļaušana šajā kandidātu sarakstā negarantē iecelšanu amatā.

Papildus iepriekš minētajām intervijām kandidātus var aicināt piedalīties turpmākās intervijās un/vai pārbaudījumos. Kandidātiem būs arī jāsniedz paziņojums Eiropas Parlamenta attiecīgajā(-ās) komitejā(-ās).

Iespēju vienlīdzība

Eiropas Komisija un Eiropas Ķimikāliju aģentūra piemēro vienlīdzīgu iespēju un nediskriminācijas politiku saskaņā ar Civildienesta noteikumu (16) 1.d pantu.

Nodarbināšanas kārtība

Atalgojums un nodarbināšanas kārtība ir noteikta Pārējo darbinieku nodarbināšanas kārtībā.

Veiksmīgo kandidātu Eiropas Ķimikāliju aģentūra pieņems darbā pagaidu darbinieka statusā AD 14 pakāpē. Atkarībā no darba pieredzes ilguma viņu ierindos minētās pakāpes 1. vai 2. līmenī.

Viņu iecels uz piecu gadu sākotnējo pilnvaru termiņu, kuru, iespējams, pagarinās uz ne vairāk kā pieciem gadiem saskaņā ar aģentūras dibināšanas regulu, kas piemērojama darbā iecelšanas brīdī.

Kandidātiem jāņem vērā Pārējo darbinieku nodarbināšanas kārtībā iekļautā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Nodarbinātības vieta ir Helsinkos Somijā, kur atrodas aģentūra.

Amata vieta ir pieejama no 2022. gada 1. aprīļa.

Neatkarība un interešu konflikta neesības deklarācija

Pirms pienākumu uzņemšanās direktoram/direktorei būs jāparaksta saistību deklarācija, kurā viņš/viņa apņemas strādāt neatkarīgi sabiedrības interesēs, un jādeklarē jebkādas intereses, kuras varētu uzskatīt par tādām, kas ietekmē viņa/viņas neatkarību.

Ņemot vērā pienākumu īpašo raksturu, sarakstā iekļautajiem kandidātiem, kuri uzaicināti uz priekšatlases intervijām, būs jāparaksta deklarācija par esošām vai nākotnē iespējamām interesēm, ko varētu uzskatīt par tādām, kas ietekmē viņu neatkarību.

Saskaņā ar 16. pantu Civildienesta noteikumos, kuru noteikumus pēc analoģijas piemēro pagaidu darbiniekiem, pēc aiziešanas no dienesta izpilddirektoram ir pienākums ievērot godprātību un diskrētumu attiecībā uz dažu amatu vai priekšrocību pieņemšanu.

Tas ietver pienākumu informēt ECHA valdi par nodomu iesaistīties algotā vai nealgotā profesionālā darbībā divu gadu laikā pēc aiziešanas no dienesta. Ja šī darbība ir saistīta ar darbu, kas veikts pēdējo trīs darba gadu laikā un kas varētu radīt pretrunas ar ECHA likumīgajām interesēm, ECHA valde, ņemot vērā dienesta intereses, var vai nu aizliegt to veikt, vai arī sniegt savu apstiprinājumu, piemērojot jebkādus nosacījumus, ko tā uzskata par atbilstošiem.

Pieteikšanās procedūra

Pirms pieteikuma iesniegšanas jums rūpīgi jāpārliecinās par atbilstību visām piemērotības prasībām (“Prasības kandidātiem”), jo īpaši attiecībā uz diplomu veidiem, darba pieredzi augsta līmeņa amatā, kā arī valodu prasmēm. Ja tiek konstatēta neatbilstība kādai no norādītajām piemērotības prasībām, kandidātu automātiski izslēdz no atlases procedūras. Jums arī jāpārbauda, vai atbilstat visiem nosacījumiem, lai izpildītu vispārīgo izslēgšanas kritēriju prasības attiecībā uz kandidātiem dalībai ECHA struktūrās un galvenajiem amatiem ECHA sekretariātā (17).

Ja vēlaties pieteikties, jums jāreģistrējas internetā šādā tīmekļa vietnē un jāseko norādījumiem par dažādajiem procedūras posmiem:

https://ec.europa.eu/dgs/human-resources/seniormanagementvacancies/.

Jums jābūt derīgai e-pasta adresei. Tā tiks izmantota, lai apstiprinātu jūsu reģistrāciju, kā arī tam, lai sazinātos ar jums dažādos procedūras posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jums vajadzēs augšupielādēt CV PDF formātā (vēlams, izmantojot Europass CV formātu (18)) un tiešsaistē aizpildīt motivācijas vēstuli (ne vairāk kā 8 000 rakstzīmju). CV un motivācijas vēstuli varat iesniegt jebkurā no Eiropas Savienības oficiālajām valodām.

Kad reģistrēšanās tiešsaistē būs pabeigta, saņemsiet e-pastu ar apstiprinājumu, ka pieteikums ir reģistrēts. Ja nesaņemat e-pastu ar apstiprinājumu, jūsu pieteikums nav reģistrēts!

Ņemiet vērā, ka sekot jūsu pieteikuma virzībai tiešsaistē nav iespējams. Par pieteikuma statusu Eiropas Komisija ar jums sazināsies tieši.

Ja nepieciešama papildu informācija un/vai rodas tehniskas problēmas, lūdzam sūtīt e-pastu uz šādu adresi: HR-MANAGEMENT-ONLINE@ec.europa.eu.

Reģistrēšanās termiņš

Reģistrēšanās termiņš ir 2021. gada 19. novembris plkst. 12.00 dienā pēc Briseles laika, un pēc tam reģistrēties vairs nav iespējams.

Jūs atbildat par to, lai reģistrāciju pabeigtu laikus. Iesakām neatlikt pieteikšanos uz pēdējām reģistrēšanās dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un jums nāksies visas darbības atkārtot. Pēc reģistrēšanās termiņa beigām informāciju vairs nevarēs ievadīt. Novēlota reģistrēšanās netiks pieņemta.

Svarīga informācija kandidātiem

Atgādinām kandidātiem, ka dažādo atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā. Visi jautājumi jāadresē attiecīgās komisijas sekretariātam.

Personas datu aizsardzība

Eiropas Komisija nodrošinās, ka kandidātu persondatus apstrādā saskaņā ar Eiropas Parlamenta un Padomes Regulu (ES) 2018/1725 (19). Tas jo īpaši attiecas uz šādu datu konfidencialitāti un drošību.

---

(1)  Eiropas Parlamenta un Padomes Regula (EK) Nr. 1907/2006 (2006. gada 18. decembris), kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

(2)  Eiropas Parlamenta un Padomes Regula (EK) Nr. 1272/2008 (2008. gada 16. decembris) par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr. 1907/2006 (OV L 353, 31.12.2008., 1. lpp.).

(3)  Eiropas Parlamenta un Padomes Regula (ES) Nr. 528/2012 (2012. gada 22. maijs) par biocīdu piedāvāšanu tirgū un lietošanu (OV L 167, 27.6.2012., 1. lpp.).

(4)  Eiropas Parlamenta un Padomes Regula (ES) Nr. 649/2012 (2012. gada 4. jūlijs) par bīstamo ķīmisko vielu eksportu un importu (OV L 201, 27.7.2012., 60. lpp.).

(5)  Eiropas Parlamenta un Padomes Direktīva (ES) 2018/851 (2018. gada 30. maijs), ar ko groza Direktīvu 2008/98 par atkritumiem (OV L 150, 14.6.2018., 109. lpp.).

(6)  Eiropas Parlamenta un Padomes Regula (ES) 2019/1021 (2019. gada 20. jūnijs) par noturīgiem organiskajiem piesārņotājiem (OV L 169, 25.6.2019., 45. lpp.).

(7)  Eiropas Parlamenta un Padomes Direktīva (ES) 2020/2184 (2020. gada 16. decembris) par dzeramā ūdens kvalitāti (OV L 435, 23.12.2020., 1. lpp.).

(8)  COM(2020) 667 final, pieejama https://ec.europa.eu/environment/pdf/chemicals/2020/10/Strategy.pdf.

(9)  Komisijas Deleģētā regula (ES) 2019/715 (2018. gada 18. decembris) par finanšu pamatregulu struktūrām, kas izveidotas saskaņā ar LESD un Euratom līgumu un minētas Eiropas Parlamenta un Padomes Regulas (ES, Euratom) 2018/1046 70. pantā (OV L 122, 10.5.2019.,1. lpp.).

(10)  Darba pieredze tiek ņemta vērā tikai tad, ja tā atspoguļo faktiskas darba attiecības, kuras definētas kā reāls, faktisks un algots darbs, kas veikts darbinieka (ar jebkāda veida līgumu) vai pakalpojuma sniedzēja statusā. Nepilnas slodzes profesionālo darbību ieskaita proporcionāli, aprēķinot to kā apliecināto procentuālo daļu no pilna laika darba. Maternitātes, paternitātes vai adopcijas atvaļinājumu ņem vērā, ja tas ir darba līguma ietvaros. Doktorantūras studijas tiek pielīdzinātas darba pieredzei, pat ja tās nav apmaksātas, bet ne ilgāk kā trīs gadus, – ar nosacījumu, ka doktorantūras studijas ir sekmīgi pabeigtas. Jebkuru konkrētu laikposmu var ieskaitīt tikai vienu reizi.

(11)  Aizpildot CV, kandidātiem par visiem gadiem, kuros gūta pieredze vadītāja amatā, skaidri jānorāda šāda informācija: 1) ieņemto vadošo amatu nosaukumi un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; 4) hierarhisko līmeņu skaits virs un zem attiecīgā amata; un 5) attiecīgā līmeņa darbinieku skaits.

(12)  http://eur-lex.europa.eu/legal-content/LV/TXT/PDF/?uri=CELEX:01958R0001-20130701&qid=1408533709461&from=LV

(13)  http://eur-lex.europa.eu/legal-content/LV/TXT/PDF/?uri=CELEX:01962R0031-20140701&from=EN

(14)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(15)  Ja vien attiecīgais Komisijas loceklis nav šo uzdevumu deleģējis saskaņā ar Komisijas 2007. gada 5. decembra lēmumu (PV(2007) 1811) un 2020. gada 30. septembra lēmumu (PV(2020) 2351).

(16)  http://eur-lex.europa.eu/legal-content/LV/TXT/PDF/?uri=CELEX:01962R0031-20140701&from=LV

(17)  https://echa.europa.eu/documents/10162/13608/pro_0067_coi_management_en.pdf/c4082b12-5830-4647-abf7-47c4a0879c86

(18)  Informāciju par to, kā izveidot Europass CV, varat atrast tiešsaistē: https://europa.eu/europass/lv/create-europass-cv.

(19)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---